D'acord amb l'article 37 del Reglament (CE) 889/2008, per a que una parcel·la es pugui destinar a pastures i/o espais a l'aire lliure utilitzats per espècies no herbívores, les normes de producció ecològiques s'hauran d'haver aplicat normalment en el terreny durant un període de conversió d'almenys un any.
Aquest període podrà quedar reduït a 6 mesos quan les terres en qüestió no hagin rebut durant l'últim any cap tractament amb productes no autoritzats en la producció ecològica.
D'acord amb el que estableix el reglament esmentat, l'autoritat competent podrà decidir reconèixer amb caràcter retroactiu el període de conversió reduït de 6 mesos quan les parcel·les objecte de sol·licitud estiguin en alguna de les següents situacions:
En aquest sentit, i per la pròpia naturalesa d'aquestes situacions, lligades al lloc concret on succeeixen, es fa indispensable comptar amb la supervisió i informe previ efectuat per l'estructura comarcal del departament.
En el cas de que hi hagi alguna altra situació diferent de les enunciades en el cas de parcel·les naturals o agrícoles que es consideri compatible amb la manca de tractaments amb productes no autoritzats, des de l'Oficina comarcal corresponent s'haurà d'informar detalladament d'aquesta situació i justificar qualsevol informe favorable en funció de la informació existent o recavada per aquesta, tenint en compte l'existència de proves satisfactòries suficients del compliment de les condicions durant el període mínim d'un any.
Aquest tràmit s'ha de fer per via telemàtica a través de la pàgina Tràmits excepcionals en matèria de producció agroalimentària ecològica.
La persona interessada podrà sol·licitar que li sigui reconegut l'inici del període de conversió d'una o més parcel·les de la seva explotació a partir d'una data anterior al de la seva inscripció en el registre d'operadors del Consell Català de la Producció Agrària Ecològica (CCPAE).
La sol·licitud l'haurà de presentar utilitzant el model de sol·licitud establert fent constar les dades del sol·licitant, la situació que justifica la presentació de la sol·licitud i la relació de recintes pels quals demana el reconeixement de l'inici del període de conversió, cadascun degudament identificat per la seva referència SIGPAC i fent constar la data en que s'ha sol·licitat la seva inclusió en el registre d'operadors del CCPAE.
Aquesta sol·licitud s'haurà d'adjuntar al formulari general dels Tràmits excepcionals en matèria de producció agroalimentària ecològica i aquest s'haurà d'enviar per via telemàtica.
La documentació aportada per un altre canal no es tindrà en compte ni es computarà a efectes de data de presentació.
La sol·licitud serà estudiada pels serveis tècnics de l'Oficina comarcal, que emetran un informe tècnic de valoració que s'enviarà al Servei d'Ordenació Agrícola, encarregat d'adoptar la corresponent decisió que serà notificada a la persona interessada per via telemàtica.
NOVETAT: Els serveis tècnics de l'Oficina comarcal podran demanar a l'interessat si vol utilitzar l'aplicació FotoDUN per demostrar que no s'han aplicat productes no permesos en la producció ecològica en el darrer anys.
Quan es faci l'enviament de les fotos, en el camp "finalitat" cal escollir "Requeriment del DARP", en el camp "producte" cal indicar el del recinte sol·licitat i en l'apartat "observacions" cal especificar "Període de Conversió".
Els serveis tècnics de l'Oficina comarcal utilitzaran aquestes fotos en la seva valoració per a l'emissió del seu informe tècnic.
MOLT IMPORTANT: Aquesta sol·licitud s'ha de presentar en el mateix moment en que s'inscriuen aquests recintes al Registre d'operadors ecològics del CCPAE.
A la pràctica, això pressuposa que la sol·licitud de reconeixement de l'inici del període de conversió de terres associades a la producció de bestiar ecològic no herbívor s'ha de presentar immediatament després que l'interessat hagi sol·licitat la inscripció del recinte al CCPAE, però abans que l'interessat faci qualsevol feina agrícola en el recinte (com per exemple desbrossar), ja que d'altra forma seria impossible que el personal tècnic de l'Oficina comarcal pugui comprovar i informar de la situació i antecedents al·legats pel sol·licitant.